Kids+4

=Kidsregler level 4=

A. Spilleregler serven
1. Der serves bag baglinien på alle server. 2. Underhåndsserv. Tredje serv må være en valgfri serv. (f.eks. overhåndsserv/springserv. 3. Der roteres efter tre server af den samme spiller. 4. Der serves fra position 1 (se tegning).

B. Spilregler
1. Der spilles med almindelige volleyballregler. 2. Førstegangsoverspilninger er tilladt. 3. Ingen bolde må gribes. 4. Alle spillere på holdet må smashe og blokere. 5. Skærm er ikke tilladt. 6. Der må ikke blokeres på serven.

Opstilling og udskiftning
7. På et hold må der være 3 - 5 spillere, hvoraf maksimalt fire må være inde på banen. 8. Der er 4 spillere på hvert hold, der stiller op i rombeform. 9. Der skiftes ind efter tur, (flydende udskiftning). 10. Der er dog fri udskiftning ved skader. = =

C. Regler for banestørrelse og net
1. Der spilles på en badmintonbane til de yderste streger i banen. 2. Nethøjden er 1,95 meter. 3. Overtrådt er ikke tilladt. Berøring af nettet er ikke tilladt.

D. Spilletid og point
1. 2 Time outs pr. sæt pr. hold. 2. Running score. 3. De første to sæt spilles til 25 point evt. tredje sæt til 15 point.

Intentionerne med level 4
På level 4 er vi nået til et spil der har alle kendetegnene fra almindelig volleyball. Kidsspillerne er stadig i en indlæringsfase og magter ikke helt alle de tekniske færdigheder. Det er centralt at der på level 4 holdes fast i den rytme der blev indlært på level 3. Modtagning, hævning, smash. På level 4 må ingen bolde kastes og gribes. Det betyder at der må sættes mere fokus på stabiliseringen af de grundlæggende teknikker fingerslaget og baggerslaget. Specielt anden bolden, der på level 3 måtte gribes og kastes videre, skal nu spilles med et almindeligt volleyballslag. Det vil dermed blive en forudsætning at den bold kan spilles videre selv om den ikke kommer i en optimal højde og vinkel. Ligeledes er det væsentligt at bevægelsesmønstrene til og fra nettet trænes. Hvor intet andet er nævnt følges de almindelige spilleregler.

Intentionerne bag servereglerne
= =

På level 4 er det kun den tredje serv af den samme spiller, der må være en overhåndsserv/springserv. Det betyder, at der i en kampsituation på level 4 yderst sjældent bliver benyttet en overhåndsserv. Dette skal dog langt fra afholde fra træningen af dette element, da bevægelsesmønstret har en god transfer værdi til smashet, og på næste level, level 5 er der valgfri serv hvor overhåndsserven frit kan benyttes. Træning af overhåndsserven og springserv foregår ofte på spillernes eget initiativ, hvor de før og efter træning øver og eksperimenter. Det er dog vigtigt at lave en mere målrettet instruktion, så de rigtige bevægelsesmønstre indlæres. Lad spillerne arbejde enkeltvis eller to og to da dette giver de fleste boldberøringer. Ved en underhåndsserv, skal bolden rammes under spillernes navlehøjde i serveforsøget.

Skærm
Hvis udsynet er spærret, skal spilleren /-ne ved nettet flytte sig. I kidsvolley er serven overlegen i forhold til modtagningen. Vi skal arbejde mod at få stabiliseret modtagningen og skal derfor ikke styrke serven yderligere.

Intentionerne med opstilling og udskiftning
På level 4 skal der stilles op i rombeformation ved egen serv og ved servemodtagning. Det skal tilstræbes at spilleren på position 3 modtager andenbolden efter modtagning, så den kan hæves til spillerne på position 2 og 4. Det er spilleren på position 1 der server. Der er flydende udskiftning for at sikre at alle børn får lige meget spilletid. ==

Tekniske fejl
På level 4 kan der godt dømmes ført bold på fingerslaget, og kastet bold på smashet. Arbejdet med teknikken i træningen skal belønnes. Det skal dog understreges, at det ikke er intentionen at kampene skal fløjtes i stykker. Der skal stadig kunne tages pædagogiske hensyn.

Overspilning
Alle spillere må spille bolden over nettet, og alle spillere må smashe.

Blokade
En blokade er en handling tæt ved nettet hvor spilleren rækker højere end nettets overkant. I modsætning til level 3 skal det være over nettets overkant. En berøring i blokaden tæller ikke som 1. berøring og næste bold skal altså spilles med et volleyballslag.